
ELŐZMÉNYEK

Szombathely Megyei Jogú Város Közgyűlése a 185/2026. (VI. 18.) Kgy. számú határozatával kinyilvánította a Geszler Mária Kossuth-díjas keramikusművész által felajánlott műtárgyegyüttes elfogadását. Az erre vonatkozó szándéknyilatkozat a Felek között aláírásra került.
A Felek rögzítik, hogy az ajándékozással érintett műalkotások a Megajándékozott tulajdonába kerülnek. 
A Felek célja, hogy az ajándékozott műalkotások megőrzésre és bemutatásra kerüljenek. A Felek szándéka továbbá, hogy a műalkotások a Szombathelyi Képtárban meglévő Meteoritok című állandó kiállításához kapcsolódóan, annak keretei között – a bemutatott művek időszakos cseréjével, rotációjával – a látogatók számára hozzáférhetők legyenek.

1./
Felek megállapodnak abban, hogy a jelen megállapodás elválaszthatatlan részét képező mellékletekben felsorolt, az Ajándékozó tulajdonát képező műalkotásokat Megajándékozottnak ajándékozza a jelen megállapodásban foglalt feltételekkel.
A Felek rögzítik, hogy a műalkotások tulajdonjoga a Megajándékozottra a műalkotások átadásával száll át.
Az Ajándékozó kijelenti, hogy harmadik személynek nincs a Megajándékozott tulajdonszerzését és birtokba kerülését kizáró vagy akadályozó joga a műalkotásokra.
A Megajándékozott az ajándékot köszönettel elfogadja.
2./
A jelen megállapodás mellékletei tartalmazzák a műtárgyak részletes leírását (megnevezését, készülésének idejét, technikáját, méretét, értékét).
3./
A Felek az ajándék műtárgyankénti értékére vetített teljes értékét – a mellékletben foglaltakkal egyezően – 49.750.000,- Ft-ban, azaz negyvenkilencmillió-hétszázötvenezer forintban állapítják meg.
4./
Ajándékozó tudomásul veszi, hogy az ajándék kezelője a Savaria Múzeum (9700 Szombathely, Kisfaludy Sándor utca 9., képviselője: Csapláros Andrea múzeumigazgató) lesz.
5./
Ajándékozó és Megajándékozott egyetértenek abban, hogy az ajándék célja, hogy a művek a Megajándékozott fenntartásában működő Savaria Múzeum tagintézményében, a Szombathelyi Képtárban, a Meteoritok című meglévő állandó kiállításához kapcsolódóan bemutatásra kerüljenek.
A bemutatás során a Múzeum a rendelkezésére álló kiállítási tér, valamint a mindenkor irányadó szakmai és állományvédelmi szempontok figyelembevételével jár el. 
6./
A kiállítás fenntartásához szükséges forrást a Múzeum éves költségvetése tartalmazza.
A jelen megállapodás nem jelent külön új kiállítási helyszín vagy külön új állandó kiállítás létrehozására vonatkozó kötelezettséget.
7./
Megajándékozott köszönettel fogadja az Ajándékozó azon felajánlását, mely szerint művészeti vezetést és a kiállításhoz kapcsolódó egyéb művészeti tartalommal megtöltő programot is biztosít a tárlatban, lehetősége szerint.
8./
Felek megállapodnak abban, hogy az Ajándékozó, vagy megbízottja is jogosult a Megállapodás 7./ pontjában szereplő programokhoz a helyszín térítésmentes igénybevételére.
9./
Ajándékozó vállalja, hogy személyesen vagy általa felkért képviselője révén részt vesz a műalkotásokhoz kapcsolódó művész-közönségtalálkozón, ott a Megajándékozott meghívására térítésmentesen előadást tart.
10./
Megajándékozott vállalja, hogy a Múzeumot a rendelkezésére álló lehetőségek szerint a pályázati források kiaknázására ösztönzi annak érdekében, hogy a kiállításhoz kapcsolódó egyéb programok költségvetését elsősorban pályázati forrás útján biztosítsa.
11./
Felek rögzítik, hogy a jelen megállapodás mellékletében szereplő tárgyak átadás-átvételre kerülnek a Megajándékozott részére történő birtokba adást igazoló átadás-átvételi jegyzőkönyv aláírásával.
12./
Felek rögzítik, hogy a tárgyak átadás-átvételét követően a Múzeum felel a műalkotások őrzéséért és épségéért a mindenkor hatályos jogszabályok és a Múzeum szakmai szabályai szerint.
13./
Amennyiben az Ajándékozó az átadás-átvételt megelőzően elhalálozik, úgy a jelen megállapodás mellékletében szereplő tárgyak Megajándékozott részére történő birtokba adására a hagyatéki eljárásra és a vonatkozó jogszabályokra figyelemmel kerül sor.
Erre az esetre vonatkozóan az Ajándékozó a birtokbaadásban való közreműködésre a Törvényes örököst meghatalmazza. A meghatalmazás nem érinti a hagyatéki eljárás során szükséges jognyilatkozatokat és az örökös jogszabályon alapuló jogait.
A Törvényes örökös a jelen szerződés aláírásával a meghatalmazást elfogadja.
14./
A Törvényes örökös kijelenti, hogy az ajándékozás tényét tudomásul veszi.
A Felek rögzítik, hogy az Ajándékozó és a Törvényes örökös az öröklésről, illetve a kötelesrészről való lemondás kérdését külön, közjegyzői okiratba foglalt megállapodásban rendezik. A Megajándékozott kötelezettséget vállal a közjegyzői okirat kiállításával kapcsolatos közjegyzői költségek megtérítésére.
A jelen ajándékozási megállapodás önmagában nem helyettesíti az öröklésről vagy a kötelesrészről való lemondásra vonatkozó külön megállapodást. 
15./
A Felek megállapodnak abban, hogy a műtárgyak szállításával kapcsolatos minden költség a Megajándékozottat terheli.
16./
A Megajándékozott kötelezettséget vállal arra, hogy az átadott műtárgyak szállítására – a műtárgylista alapján – külön biztosítást köt. A gyűjteménybe kerülést követően a műtárgyakra a Múzeumra vonatkozó biztosítás érvényes.
17./
Felek megállapodnak abban, hogy az átadott műtárgyakról átadáskor jegyzőkönyv készül, melynek része az átadott műtárgyak adatait és értékét is tartalmazó műtárgylista.
18./
A Megajándékozott vállalja, hogy a Múzeum a rendelkezésére álló lehetőségek szerint biztosítja az ajándékozott műalkotások bemutatását a Meteoritok című meglévő állandó kiállításhoz kapcsolódóan. A bemutatott művek a kiállítás szakmai koncepciója, valamint a rendelkezésre álló kiállítási tér és az állományvédelmi szempontok figyelembevételével rotációs rendszerben cserélhetők.
19./
A Megajándékozott vállalja, hogy a kiállítással kapcsolatos kötelezettségeit az Ajándékozó vagy meghatalmazottja közreműködésével lehetőség szerint, előzetes egyeztetés alapján valósítja meg.
20./
A Megajándékozott vállalja, hogy az ajándékozott gyűjteményt egyben tartja, a mindenkori múzeumi jogszabályoknak megfelelően őrzi, nyilvántartja és kezeli.
A Felek szándéka, hogy a gyűjtemény művészeti és történeti egysége megmaradjon.
A gyűjteménybe tartozó műalkotások a Szombathelyi Képtárban, valamint – a Múzeum szakmai lehetőségei és a vonatkozó állományvédelmi szempontok figyelembevételével – más helyszínen is bemutathatók, illetve a Múzeum azokat a mindenkor hatályos múzeumi jogszabályoknak megfelelően kiállítás céljára más intézménynek kölcsönadhatja. 
A műtárgyak mozgását és kölcsönzését a Múzeum a mindenkor hatályos nyilvántartási szabályok szerint dokumentálja.
21./
A Múzeum a gyűjteménybe tartozó műtárgyak kölcsönzéséről a mindenkor hatályos jogszabályok és szakmai szabályok alapján dönt.
22./
A Megajándékozott vállalja, hogy az Ajándékozót a műalkotások állapotának lényeges változásáról, illetve jelentősebb restaurálási szükségességéről lehetőség szerint haladéktalanul értesíti.
23./
A Megajándékozott és a Múzeum jogosult a részükre átadott műtárgyakról fénykép-, videó- vagy egyéb dokumentációs felvételeket készíteni. Az Ajándékozó a jelen megállapodásban foglaltak teljesítéséhez szükséges felhasználásokért – amennyiben ehhez az Ajándékozó szerzői vagyoni joga szükséges – külön díjat vagy más ellenértéket nem kér.
A szerzői jogokra a mindenkor hatályos szerzői jogi jogszabályok rendelkezései vonatkoznak.
24./
Felek megállapodnak abban, hogy a kiállított tárgyakról készített felvételeket a Megajándékozott és a Múzeum saját kiadványaiban, elektronikus felületein és a kiállításhoz kapcsolódó kommunikációban térítésmentesen felhasználhatja, az Ajándékozó nevének és a műalkotás adatainak megfelelő feltüntetésével.
25./
Felek megállapodnak abban, hogy az Ajándékozó a későbbiekben további műtárgyak ajándékozásával bővítheti a mellékletben felsorolt alkotások listáját.
További műtárgyak ajándékozására külön írásbeli megállapodásban vagy a jelen megállapodás módosításával kerülhet sor.
26./
A Felek rögzítik, hogy a Megajándékozott, mint helyi önkormányzat, az illetékekről szóló 1990. évi XCIII. törvény 5. § (1) bekezdés b) pontja alapján teljes személyes illetékmentességben részesül.
A Felek rögzítik továbbá, hogy az Itv. 17. § (1) bekezdés a) pontja alapján mentes az ajándékozási illeték alól a tudományos, művészeti, oktatási, közművelődési vagy közjóléti célra juttatott ajándék megszerzése is.
A Megajándékozott vállalja, hogy az ajándékozással kapcsolatos, jogszabály alapján fennálló bejelentési, nyilvántartási és egyéb kötelezettségeket teljesíti.
27./
Felek megállapodnak abban, hogy jelen megállapodás aláírás napjával lép hatályba.
A műalkotások tulajdonjogának átruházására a jelen megállapodás 1. pontjában meghatározott birtokátruházással kerül sor.
A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, valamint a muzeális intézményekre és kulturális javakra vonatkozó mindenkor hatályos jogszabályok az irányadóak.
A Felek, illetve képviselőik a jelen megállapodást, mint akaratukkal mindenben megegyezőt, annak tartalmának megismerése és értelmezése után jóváhagyólag és saját kezűleg írták alá.

A jelen megállapodás elválaszthatatlan részét képezi:
1. számú melléklet: Ajándék Szombathely Megyei Jogú Város részére Garzuly Gábor grafikus- és festőművész alkotásaiból;
2. számú melléklet: Ajándék Szombathely Megyei Jogú Város részére Dr. Garzulyné Geszler Mária keramikusművész alkotásaiból.

A mellékletekben szereplő műtárgyak tételes felsorolása a jelen megállapodás részét képezi.


Szombathely, 2026. ................................ „ ”




……………………………………………….				    ……………………………………………
Dr. Garzuly Ferencné 						Dr. Nemény András
Geszler Mária 						   Szombathely Megyei Jogú Város
Kossuth-díjas keramikusművész 				  polgármester					
Ajándékozó 							Megajándékozott


…………………………………………..				…………………………………………..
Anna Garzuly Wahlgren 					Csapláros Andrea
Törvényes örökös 						Savaria Múzeum
Meghatalmazott 						múzeumigazgató
                                                                                                                   Vagyonkezelő



























						
1. sz. melléklet
I.

A JELEN AJÁNDÉKOZÁSI MEGÁLLAPODÁS TÁRGYÁT KÉPEZŐ MŰALKOTÁSOK JEGYZÉKE
Garzuly Gábor grafikus- és festőművész alkotásai


1.	Szent Johanna, 1991. 
	tus, 165x115 mm
	Érték: 450.000,- Ft
2.	Óriási ma a Hold, 1987. 
	litográfia, 210x310 mm
	Érték: 400.000,- Ft
3.	Rajzlap, 1990.
	tus, 210x210 mm
	Érték: 400.000,- Ft
4.	Aurora, 1991.
	litográfia, 320x450 mm
	Érték: 400.000,- Ft
5-6.	Vázlatok I-II., Kentaurok és társaik, 1991.
	tus, 200x290 mm/db
	Érték: 800.000,- Ft
7.	Rendeződés, 1991. 
	rézkarc, 135x90 mm
	Érték: 300.000,- Ft
8.	Hintaló, 1987.
	tus, 230x330 mm
	Érték: 400.000,- Ft
9.	Ő az! 1988.
	tus, 190x150 mm
	Érték: 500.000,- Ft
10.	Párizsi vázlat, 1990.
	rézkarc, 200x330 mm
	Érték: 350.000,- Ft
11.	Veszteség I., 1991.
	rézkarc, 280x200 mm
	Érték: 650.000,- Ft
12. 	Veszteség II., 1991.
	rézkarc, 240x170 mm
	Érték: 650.000,-Ft
13.	Kifele a laktanyából, 1991.
	rézkarc, 360x440 mm
	Érték: 750.000,- Ft
14.	Kifele a laktanyából, 1991.
	rézkarc, tus, 290x400 mm
	Érték: 1.000.000,- Ft
15-16.	Meglepetés a Mumusnak I-II., 1991.
	színes rézkarc, 300x210 mm
	Érték: 1.500.000,- Ft	                                                             összesen: 8.550.000,- Ft
					
17-18.	A Mindenség Óraműve I-II., 1991.
	színes rézkarc, 240x190 mm
	Érték: 2.000.000,- Ft
19. 	Űrbéli jelenet, 1989.
	tus, 430x240 mm
	Érték: 450.000,- Ft
20.	A Rendszer, 1990.
	tus, 380x550 mm
	Érték: 400.000,- Ft
21.	Madarunk elszáll, 1988.
	tus, 290x430 mm
	Érték: 450.000,- Ft
22.	Önarckép, 1987,
	toll, 190x200 mm
	Érték: 400.000,- Ft	
23.	Tépett árny, 1989.
	tus, 330x450 mm
	Érték: 450.000,- Ft
24.	Rita, 1988.
	tus, ceruza, 380x285 mm
	Érték: 350.000,- Ft
25.	Zengő tél, 1987.
	tus, 170x240 mm
	Érték: 400.000,- Ft
26.	Megátalkodott, é.n.
	színes rézkarc,180x310 mm
	Érték: 800.000,- Ft
27.	Megátalkodott, é.n.
	rézkarc, 180x310 mm
	Érték: 400.000,- Ft
28.	Lebegő alakzatok, 1989. 
	színes rézkarc, 140x60 mm
	Érték: 250.000,- Ft
29.	Áldozat, 1991.
	olaj, 19,5x14,5 cm
	Érték: 1.000.000,- Ft
30.	Párbeszéd, é.n.
	rézkarc, 100x150 mm
	Érték: 400.000,- Ft
31.	Perczel Mór utca, 1990.
	tus, 300x210 mm
	Érték: 450.000,- Ft
32.	Perczel Mór utca, 1991.
	olaj, 19,5x29 cm
	Érték: 1.000.000,- Ft	
33.	Kísértet gárda, 1989.
	tus, 490x380 mm
	Érték: 500.000,- Ft
34-39.	Molekulák I-VI., 1991.
	színes rézkarc, 130x185 mm
	Érték: 2.000.000,- Ft
40.	Lovag, 1991.
	olaj, 18x14,5 cm
	Érték: 1.000.000,- Ft					    összesen: 12.700.000,- Ft

41.	Űrutazás, 1991.
	rézkarc, 255x195 mm
	Érték: 400.000,- Ft
42.	Dunai hajó, é.n.
	litográfia, 260x385 mm
	Érték: 350.000,- Ft
43.	Patakparti jelenet, é.n.
	litográfia, 330x240 mm
	Érték: 400.000,- Ft 
44.	Éjszaka Pécsett, é.n.
	színes rézkarc, 230x162 mm
	Érték: 450.000,- Ft
45.	Kövér ember és a hiphop lány, 1987.
	tus, 360x460 mm
	Érték: 1.000.000,- Ft
46.	Egy történet, melyben hajó is volt, 1988. 
	rézkarc, 190x330 mm
	Érték: 450.000,- Ft
47.	Csillagász, 1988.
	tus, 275x200 mm
	Érték: 400.000,- Ft
48.	Szent György és a sárkány, 1990.
	tus, 330x240 mm
	Érték: 450.000,- Ft	
49.	Báránd, 1987. 
	rézkarc, 70x160 mm
	Érték: 250.000,- Ft
50.	Önarckép, 1987.
	toll, 150x175 mm
	Érték: 300.000,- Ft
51.	Megátalkodott, é.n.
	színes rézkarc, 162x310 mm
	Érték: 400.000,- Ft
52.	Illusztráció, 1988.
	toll, 425x290 mm
	Érték: 350.000,- Ft
53.	Zengő tér I-IV, é.n.
	rézkarc, 153x128 mm
	Érték: 400.000,- Ft/4 db
54.	Rita városa (Pécsi vázlatok), 1990.
	rézkarc, 170x320 mm
	Érték: 450.000,- Ft
55.	Tetőtéri szoba, é.n.
	rézkarc, 170x122 mm
	Érték: 350.000,- Ft
56.	Cella (sorozat), 1991.
	színes rézkarc, 120x120/db mm
	Érték: 1.000.000,- Ft
57-58.	Mintha a világ esne szét I-II
	tus, 264x145 mm
Érték: 500.000,- Ft/2 db
59.	Holdutazás, 1991.	
	rézkarc, 580x415 mm
	Érték: 600.000,- Ft						összesen: 8.500.000,- Ft

60. 	Reményteli pillanat, 1990.
	papír, tus, 300x420 mm
	Érték: 350.000,- Ft						összesen: 350.000,-Ft
  Mindösszesen: 30.100.000,- Ft
							
							    
  



	
2. sz. melléklet
II.
A JELEN AJÁNDÉKOZÁSI MEGÁLLAPODÁS TÁRGYÁT KÉPEZŐ MŰALKOTÁSOK JEGYZÉKE
Geszler Mária keramikusművész alkotásai

1.	Poros kertek, 1979-1990 
	kőcserép falikép, 42x40x2 cm
	Érték: 600.000,- Ft
2.	Poros kertek (A), 1990-es évek 
	bronz falikép (a raktári kicsi), 36x33x1 cm
	Érték: 800.000,- Ft
3.	Poros kertek (B), 1990-es 
	bronz falikép, 41x44x2 cm
	Érték: 800.000,- Ft
4.	Éjszakai virágzás, 2020
	porcelán, 57x34x5 cm
	Érték: 800.000,- Ft
5.	Hullámok, 2014
	porcelán falikép, 69x68x2 cm
	Érték: 900.000,- Ft
6.	Fuvola - Ipari táj, 1995.
	porcelán, 89x6 cm
	Érték: 400.000,- Ft
7.	Acélművek bánata, 1991.
	porcelán falikép, 59x46x8 cm
	Érték:1.000.000,- Ft
8.	Zuhanó figura, é.n. 
	porcelán, sómázas égetés
	Érték: 1.000.000,- Ft
9.	Rilai kolostor, 1990 k. 
	bronz falikép, 64x57x2,5 cm
	Érték: 1.000.000,- Ft
10.	Úszóház, 2000. 
	porcelán, 77x32x13 cm
	Érték: 2.000.000,- Ft	
11. 	A kikötő, 2022. 
	porcelán, 13x40x15 cm
	Érték: 800.000,- Ft 
12.	Éjszakai csillagok – Kikötő sorozat, é.n. 
	porcelán, 14x42x14 cm
	Érték: 600.000,- Ft
13.	Arckép ipari tájjal, 2001. 
	porcelán, 84x38x18 cm
	Érték: 2.000.000,- Ft
14. 	A szénbánya hangja, 2009. 
	porcelán, 80x40x15 cm
	Érték: 3.000.000,- Ft   					 
15.	Kavicsos partok hercegnője IV., 1990-es évek
	bronz, 46x36x1 cm (raktár)
	Érték: 950.000,- Ft
16.	Ipari táj, 1989. 
	porcelán portré, 83x28x16 cm
	Érték: 3.000.000,- Ft					Összesen: 19.650.000,- Ft




